Aastateks 2008-2010 on Eesti tegevuskavas seadnud peamiseks ülesandeks teenuste  pakkumise laiendamise selleks, et toetada inimese võimalusi töötada. Selleks laiendatakse pakutavate tööturuteenuste ringi - näiteks puudega ja vanemaealistele töötajatele hakatakse pakkuma nõustamisteenust, erialakoolitust, tööpraktikat, tööharjutust, võimalust saada töötamiseks vajalikke abivahendeid jne. Vajadusel osutatakse tööturule sisenemiseks eelteenuseid: sotsiaalset rehabilitatsiooni ja psühholoogilist nõustamist. Lapsevanemate tööturul osalemist toetatakse lapsehoiuteenuse ning tööturuteenuste  pakkumise kaudu. Lisaks vanemate töötamisele aitavad laste vaesusesse sattumist ennetada vanemahariduse 2 propageerimine, perelepitusteenuse ning mitmete teiste perekonda toetavate teenuste (nt võlanõustamine, tugiisiku ja tugipere teenus) osutamine. Laste, noorte, puudega inimeste ja eakate hariduses ja elukestvas õppes osalemise võimalusi toetatakse järgneva kahe aasta jooksul näiteks kutseõppesüsteemi, samuti e-õppe süsteemi arendamisega. Töötamise ja iseseisva toimetuleku toetamiseks töötatakse välja ja  uuendatakse mitmete hoolekandeteenuste (nt rehabilitatsiooniteenus, isikliku abistaja teenus, tugiisiku teenus, töövahendite ja tööruumide kohandamine puudega inimestele ja eakatele, koduteenus jne)  osutamise põhimõtteid.